Amazon เปิดแคมเปญใหม่ “Amazon Credit Builder” ร่วมกับ Synchrony พร้อมจับฐานใหญ่ในสหรัฐฯ - FINNOMENA
Amazon บริษัทยักษ์ใหญ่สาย E-commerce จับมือร่วมเป็นพาร์ทเนอร์กับธนาคาร Synchrony จากสหรัฐฯ สำหรับโปรแกรมใหม่ที่มีชื่อว่า “Amazon Credit Builder” ขยายฐานลูกค้าใหญ่ในสหรัฐฯ
11 มิ.ย. 2562

Amazon บริษัทยักษ์ใหญ่สาย E-commerce จับมือร่วมเป็นพาร์ทเนอร์กับธนาคาร Synchrony จากสหรัฐฯ สำหรับโปรแกรมใหม่ที่มีชื่อว่า “Amazon Credit Builder” ขยายฐานลูกค้าใหญ่ในสหรัฐฯ
โปรแกรมนี้สร้างเพื่อให้ลูกค้าที่มาช้อปปิ้งมีโอกาสในการยืมเงินจาก Amazon ได้ ไม่ว่าจะเป็นคนที่มีเครดิตไม่ดีหรือไม่เคยมีเลย
โดยทาง Amazon จะออกบัตรเครดิตให้กับลูกค้าพร้อมสิทธิประโยชน์ก็มีหลากหลายสำหรับลูกค้า Amazon โดยเฉพาะ อย่างเช่น มีเงินคืน 5% สำหรับการซื้อสินค้าร่วมกับการใช้บัตร Amazon Store
การออกบัตรเครดิตจะเน้นการลดความเสี่ยง ตัวอย่างเช่น บุคคลทั่วไปสามารถฝากเงิน 500 ดอลลาร์ และมีการจำกัดการใช้เงินอยู่ที่ 500 ดอลลาร์เช่นเดียวกัน และมีดอกเบี้ยในบัตรเริ่มต้นที่ 28.24%
ในกรณีที่ลูกค้าไม่ได้รับการอนุญาตใช้ Amazon credit card จะถูกเสนอด้วยข้อเสนอใหม่ด้วยโปรแกรม “Amazon Credit Builder” แทน พร้อมกับการเพิ่มความรู้ทางการเงินผ่านเครื่องมือและคำแนะนำต่างๆ เพื่อให้ลูกค้ากลุ่มที่เครดิตต่ำนั้นได้มีความรู้พื้นฐานเพื่อจะสร้างเครดิตให้กับตัวเองเช่นเดียวกัน
การออกโปรแกรมนี้ของ Amazon ถือเป็นการจับกลุ่มฐานลูกค้ากลุ่มใหญ่ในสหรัฐฯ จากการสำรวจของ FICO ในปี 2018 ประชากรมากกว่า 11% เป็นคนที่มีเครดิตต่ำกว่า 550 และประมาณ 4% ที่ถือว่าเป็นคนที่มีเครดิตประมาณ 300 ถึง 499 เป็นคะแนนที่ค่อนข้างต่ำ และการสำรวจของ FDIC ในปี 2017 ประมาณ 25% ของภาคครัวเรือนในสหรัฐฯ ถือว่าเป็นบุคคลที่ไม่ได้รับการบริการจากธนาคารหรือสถาบันการเงินใดๆ
ที่มา: https://www.cnbc.com/2019/06/10/amazon-launches-a-credit-card-for-the-underbanked-with-bad-credit.html
แท็ก:
แชร์บทความ: